khistorydata/jeongjo-sjw-relations huggingface dataset:
정조 5년 · 목
領議政徐命善曰。日前所下傳敎。備論水旱盜賊之慮。而非但臣等之欽仰。中外百姓。必多感恩矣。第以今番雨水。城底居民。頹壓致死者。殆至五人云。聞極驚慘。在前此等事。京內則雖無恤典之擧。今番則似有別般施典矣。予曰。値城傾圮。致民壓死。言念民狀。益覺矜惻。雖無前例。宜有別樣存恤之典矣。命善曰。今此恤典。當以官司擧行乎。予曰。外邑恤典。皆以會付穀題給。則京內恤典。似無異同。以爲一番定式。俾作中外通行之規。命善曰。外邑旣以會付穀擧行。則京內亦當以賑廳題給矣。禮曹判書鄭民始曰。外邑會付耗。則屬於戶曹。以其所入之耗。俾爲擧行。似甚宜矣。戶曹判書鄭尙淳曰。本穀取耗。不甚大段。且恤典擧行。旣屬賑廳。則實非臣曹所當者矣。命善曰。戶判之言。事理固然矣。民始曰。此亦有關後弊。必以漢城府擧行似好矣。命善曰。本府初非儲置之穀。將以何物題給。似當不然矣。民始曰。外邑恤典。皆以皮穀一石題給。則京曹必以酌定米之斗數。然後可以擧行矣。予曰。令攸司擧行事。書諸別單以入。則可以下批矣。命善曰。日昨靑城尉處分事。誠切當矣。臣得聞其問啓之辭。則極涉未妥矣。予曰。靑城尉雖曰屬籍已絕。而旣是 先朝王姫之尊。則問啓中三句語。果爲不敬矣。渠是家長。則寧有不知之理。而歸之於不當言之地乎。沈鼎之果不善敎子矣。此後又有如許之事。則當與鼎之。幷論重律。以此知悉。且聞此問啓。沈頤之製給云。身居宰列。固當挽止。而反若有勸敎之事。亦豈成說乎。揆以事體。罪自罪也。法自法也。今此下敎。一則尊國體。一則存人紀矣。命善曰。聖敎誠至當矣。予曰。家舍之毀撤。若有漢城府勤飭之事。則寧有是弊。左右尹果是誰也。右議政李徽之曰。洪良浩鄭一詳矣。命善曰。非但此事。麟漢之舍。人有毀撤者云。亟令該府。申飭禁斷甚宜矣。予曰。京兆尹比諸吏兵判。則爲任尤重大矣。命善曰。俄見仁川山訟兩隻原情。則新溪君妻之論斥金奉朝賀者。無異極口詬辱。雖是婦女之事。論以國體。實爲慨然。姑待結末。將欲以請罪矣。予曰。事體則然矣。而旣是婦女。何以處之乎。命善曰。卽旣有其侄。可以論罪矣。臣得聞前道伯言。則以謂今春巡歷時。親見其形止。亦以守令。以爲摘奸云。而今此原情。以十步之地。如是鳴冤者。極涉相左。如欲明査。則宜有按覈之擧矣。予曰。此則似或重難矣。命善曰。事係大臣。似無少妨矣。予曰。見其道伯狀啓。則大言其不然。若以詳明人定送按覈。則入直中。有誰可合人乎。命善曰。必有其人矣。予曰。李時秀李益運何如。命善曰。是實可合矣。徽之曰。按覈者。不爲人之撓奪。然後可以從實執決矣。命善曰。自有圖形步數。如法擧行。則似無所難矣。予曰。曾經守令者。尤合是任。而姑無其人。誠可欠矣。命善曰果然矣。予曰。來月間。似當還接矣。命善曰。旣已定所。以七月望後擧行似好矣。予曰。各司還接事。自禮曹擇日以入也。民始曰。自外擧行乎。予曰。以草記爲之也。予曰。木栅完役後。把守軍兵。以草記解送也。兵曹判書李性源曰。此後或有宮墻頹圮。則所補物力。自戶曹當之。軍兵自本曹擧行乎。命善曰。此則不必更稟之事矣。予曰。近聞捕得大盜云。其數幾何。訓鍊都正李敬懋曰。男盜二十人。女盜八人矣。予曰。何爲而有此女盜乎。敬懋曰。以賊結姻。故如是盤結矣。予曰。治盜之時。用其棍杖乎。敬懋曰。姑未用棍矣。予曰。治盜之際。若無用棍。則何以得取服乎。此是爲民除害。不可以廢其當刑矣。敬懋曰。今則實非用刑之時。雖不用棍。亦有當刑。不難其取服矣。予曰。御將不得捕一賊。禁將則功在其上矣。繼玆以往。掃淸賊藪也。當刑久廢。故盜賊益熾。固知其無刑所致。而事係 先朝處分。故予不得復刑矣。命善曰。捕賊從事官沈鍈。合有施賞激勵之道矣。予曰。是誰也。御將李昌運曰。故兵使楷之從孫也。予曰。捕校卒都不如前。是何故也。命善曰。雖有可用之人。該廳不得搜用。故果有不如舊之歎矣。予曰。邊將一窠。曾有加給之事矣。敬懋曰。今作二窠。故果有每都目差送之事矣。予曰。金晩耈上疏。何不覆啓乎。命善曰。姑未回公。故未能復奏。後日次對。當擧行矣。予曰。日前傳敎。頒示坊民乎。漢城判尹金熤曰。果以眞諺反錄。昨始曉諭矣。予曰。懸板後一本印入也。命善曰。淫雨浹月。穡事可悶。而果無暴注之勢。故姑免覆沙之患云。是甚可幸矣。予曰。各道當有水災。而尙無狀聞。是甚可怪矣。命善曰。臣聞野外之言。則卑下處雖被水災。節候尙早。必有蘇茁之望。高燥處盡得豐茂云。若以折長補短。則可當衼災之數。而但田穀。値此潦雨。尙未根耕。是有廢耕之慮矣。予曰。李時秀之每緣公故。全不着力於文。是甚可惜。而觀其講說。終無前進之效。何不加意於此中乎。予於登極以後。雖無一事之成效。而惟玆一念。全在作成人材矣。今此李祖承。初甚岨峿。而今則便至刮目。予甚嘉尙。至於一二名官。漸至怠惰。連試居末。較之李祖承。則實有慨然。而祖承則眞合翰注之才。此是遊於藝之致也。徐龍輔之講義科作。亦出於人。洪履健洪仁浩李錫夏。固非經學家人。而如是鍊熟文義者。極甚可貴矣。命善曰。如是課習。則必有長進之效矣。右議政李徽之曰。人才之成就。無出於此。益加勸課。是所望矣。予曰。沈樂洙疏辭。業欲言之。而未果矣。以目今世道言之。則其所提率者。專在鎭安之道。而卿等想體諒矣。惟卿視予手足。可以與同休戚。而予心卽卿心。卿心卽予心。必無異同矣。今此樂洙疏。旣稱士流。指爲惡逆者。世豈有如許上疏乎。以疏觀之。則雖曰討逆。而尙有餘賊者多乎。若言其士流之爲逆。則固當指名摘發。而不言姓不言名。使一世之人。混置疑晦之中。其可曰一國之人。盡爲惡逆之歸乎。此實有關名義。亦係後弊。不可以尋常處分矣。命善曰。樂洙事。臣亦聞之。極甚駭怪矣。若言其可罪者。則必當指人聲討。而今以士流混稱者。莫曉其旨。而渠以箇中人。有若發明者然矣。徽之曰。渠所謂士流者。輒指宋煥億之初則黨拊附於龜柱。而末又交親於國榮云矣。予曰。宋煥億豈是士流乎。予不欲決摘以道。蓋漢唐以來。名以士流者。皆是善類矣。古所謂士流之士字。卽有良士善士之稱。而樂洙之指言士流者。固可謂逆學之士乎。今玆可措惜者名義也。所務者保合也。顧今世道屢變。務在鎭安。而觀此樂洙。則有若吹毛覓疵者然。旣稱士流。而指爲凶逆。則林下雖有讀書之士。而豈肯立朝於當世乎。此疏一出。恐無執淸議之人矣。命善曰。果如聖敎矣。予曰。向者樂洙入直玉堂也。以秉心公正爲敎矣。不料今日有此疏也。予曰。樂洙所謂逆賊。何其多也。而旣發此言。則朝廷之上。有誰容措者乎。渠所謂士流。指爲惡逆。則濁流其爲淸流乎。實未知其故也。渠疏中。只言其量鐉。而不及於獜謙範能者。或有恩怨而然乎。若論其不言四凶之罪。則尙有餘罪矣。金今此。龜柱。卽一戾氣所種鍾而予於登極以後。初欲以試用者。未知其情節之如是凶頑。而終作無前之逆矣。在昔宋太祖立國之初。其所定法。務在其保全功臣。而予嘗不容其欽歎矣。若以罪此樂洙。則恐傷一人。今姑未果。而兆朕則甚不好矣。論渠職名。固經幄之臣。而必殺士流而後已者。抑何心腸乎。今玆上疏。殆同急書矣。年前申尙權上疏。只以機心機事。論斥某賊。而今於此疏。屢日思索。而尙不得其端。若如此疏所論。則東京白馬之禍。安知其不復出於今世耶。命善曰。今此聖敎。昭析名義。使在廷臣僚。曉然有知。實不勝欽歎矣。徽之曰。聖敎至此。非但臣等之洞悉。在樂洙。亦無可辭矣。予曰。貶坐自明日爲始乎。命善曰。似當然矣。徽之曰。史局之役。幾臻告訖。 先朝諡狀與玉册衷册。別成一卷。以爲內入。似甚便宜。而此無前例。 實錄中請仍爲合附。予曰。依此爲之。
정조 5년 · 강
差下按覈御史李益運。
정조 5년 · 목
敎曰。兵曹正郞李益運。仁川府按覈御史差下。當日辭朝。
정조 5년 · 강
召見按覈御史李益運于熙政堂[涵仁亭:I-BUILDING]。
정조 5년 · 목
予曰。前雖未試。近因試講頗頻見。已知其精緊矣。今番新溪君妻上言事。別無難處之端矣。上言見之乎。益運曰。見之矣。予曰。其上言措語。雖箚着於大臣。而御史之行。不過往見其形止而已。設或有箚着於大臣。專以事之曲直爲主可也。當初道伯狀啓。以嚴辭斥退判下。謄見畿營狀啓。則亦知其委折矣。益運曰。當依下敎爲之矣。
정조 5년 · 목
因漢城府壓死渰死別單。敎以。致傷人物。令攸司恤典擧行。
정조 5년 · 강
重推備堂李衍祥。
정조 5년 · 목
敎曰。向來事。旣無情勢之可言。況該曹入直堂郞。幷皆收敍。則其時判堂獨自引義。義無所據。今日次對。懸病不進。尤爲未安。備堂李衍祥從重推考。卽爲牌招。同參次對。
정조 5년 · 강
璿源閣修改。命待秋擧行。
정조 5년 · 목
領議政徐命善啓言。因江華留守徐浩修狀啓。 璿源閣藏史閣雨漏處。當爲修改矣。數處雨漏。不至大段。今見長霖。猶未快霽。在前如此之時。多有待秋擧行之例。今亦待秋擧行事。請分付。從之。
정조 5년 · 강
命兩湖漕船所載之數。依嶺南例定式。
정조 5년 · 목
領議政徐命善啓言。聞今年稅大同中。湖西一道。尙多未納云。此必是不得船之致也。頃因御史別單。以作隊船事。令道臣論理狀聞矣。今至累月。無所皁白。其間道臣遞易。遲滯或非異事。而如是之際。船運漸至節晩。烏在其變通之意乎。道臣推考。使之探問事情。從速啓聞。而因此又有一事之合商量者。三南漕船所載之數。道各不同。湖西則六百石。湖南則八百石。嶺南則千石。此非船體之大小不同而然也。設置漕船。自有先後。後出者巧。次第添加。今若依嶺南例定式。附近邑上納。從所願添載。則覓船之弊。愆期之患。亦庶乎省得一分。幷以此知委兩湖。使之量度便否。請一體論啓。從之。
정조 5년 · 강
命漕船之瞞報請改。另加申飭。
정조 5년 · 목
領議政徐命善啓言。以漕船事。旣出言端。又有可達者矣。近來沙格輩。奸弊多端。未限滿漕船。或稱上來時觸傷。或稱下去時破敗。一年數三次。輒瞞報請改。而行賂於下輩。遮眼於郎廳。圖得戶曹之牒。備局之關。然後舊船則賣用。新造則濫斫。以此爲妙策。便作船人之生涯。事之絕痛。莫此爲甚。臣旣稔聞其奸弊。故備關則頗加詳審。而摘奸時。若以丁寧傷破爲言。則備局雖欲不許。亦復奈何。此則戶曹之責也。此後或有弄奸而現發者。則沙格一人。江頭梟示。以爲懲一勵百之道。當該摘奸郞廳。施以定配之典。見瞞轉報之該堂。亦從重論罪事。請嚴立科條。另加申飭。從之。
정조 5년 · 강
命漕船請改。若有瞞告。地方官及道臣論勘之意。嚴飭諸道。
정조 5년 · 목
戶曹判書鄭尙淳啓言。漕船之毋論準限與否。或稱有頉。報本曹請改造者。若在到泊京江之後。則本曹自當申飭該郞。有從實摘奸之道。而每於還歸時。到某邑。境稱以破傷。呈訢該邑。符同吏輩。循例摘奸。轉報巡營。輒請改造。此則本曹亦無以憑覈虛實。漕卒輩若有如前瞞告。而地方官及巡營。不爲審察。循例發關。致有現發之擧。則當該地方官及道臣。幷依大臣所奏。一體論勘之意。嚴飭諸道。從之。
정조 5년 · 강
命松禁申飭。各道有松田處。一體行會。
정조 5년 · 목
領議政徐命善啓言。臣前以禁松申飭事。筵稟關飭矣。昨聞前洪忠水使之言。松禁之不嚴。本非別人偸斫之故也。所謂山直七十戶。無不以此爲生涯。漕稅船之上來下去時。狼藉賣買。滿載以送。間又水營之褊裨。地方官之吏校。一番出使。輒皆染灸而歸。山木之濯濯。實由於此。若無別般擧措。不出十年。其將無松而後已云。勿論大小國役。水政之所恃。惟是安眠一島。而禁令之疏虞。至於此甚。豈不萬萬寒心乎。嚴禁之道。別無他策。惟在水使與地方官。誠勤察飭之如何。偏裨之犯手者。水使敢曰不知。吏校之偸斫者。亦豈非地方官之責乎。從當發遣備郞。摘奸其木根新舊。大加査究。以爲隨現嚴繩之地。而爲先以此意出擧條。申明知悉。湖西如此。他道亦可推知。各道有松田處。請一體行會。從之。
정조 5년 · 강
命逆家私毀者。各別禁斷。
정조 5년 · 목
領議政徐命善啓言。逆家之不入籍產者。往往有毀撤散賣之弊。日前京兆草記。卽其一處。此外又有入聞者。若此不已。則城內外家舍勿毀之禁令。其將無所施矣。自古逆家之不入籍產者何恨限。而年久之後。轉相賣買。擧見他人之入處。未聞私自毀撤。必也成墟而後已也。申飭京兆。逆家私毀者。各別禁斷。如有冒禁之人。賣者買者。請幷移法司。嚴繩事分付。從之。
정조 5년 · 강
命[副:I-POSITION]修撰沈樂洙。削去仕版。
정조 5년 · 목
敎曰。向見疏本。至于今疑怪交中。莫喩其旨也。滿紙叫嚷。專事噴。未知沈樂洙所謂疾首者何事也。痛心者何故也。夷考全篇命意。始以士流歸之凶逆之資斧。末以士流謂之鄙夫之吮癰。噫。世道之嘵悖。人心之陷溺。厥惟久矣。觀於今之時。樂洙所謂士流餘者。不知其幾。然予則聞之。國之有士流者。猶人之有血脈。人而無是則斃。國而無是則亡云耳。蓋名與實之相符。姑舍是。以士流二字。被一世標榜。視俗流奚翅相反。今復惡士流之稱。而謀所以劓殄滅之。彼東京白馬之禍。豈非燭照之龜鑑也哉。藉令眞如樂洙所云云。士流皆爲龜柱之所招誘而假餙者。予以爲不然。在龜柱罪惡未著之前。雖使古士流處之。嘉其向善之心。必當容而接之。且使龜柱。不陷于辟。能遂初服。則綽可爲靑陽驪陽。豈可以此勒成箝殺之斷案乎。至於罪惡旣著之後。無論士流俗流。孰不絕棄。若將浼焉乎。唉哉。樂洙之言。胡乃陂僻之甚也。且爲今日北面者。凡於討賊攻逆之際。豈可一論一否。樂洙之斷斷於量鐉二䜿。而獨於獜謙之凶。能範之逆。未嘗發一口氣。抑專於南。故忽於北而然哉。又或憾在此。而恩在彼然耶。予於樂洙。竊有一哂者。序不居三四。昨夏有所云云。今若寓諸別論之科。混置勿問之中。猶之可也。否則樂洙不特無向人大談之樹立操守。乃如一二營營之擧。未知士流。亦曾有是跡否。何必索言。以傷王言典嚴之體也。噫。恕已則昏。責人則明者。樂洙之謂也。且樂洙所謂世變之千奇萬怪不忍正視者。政是自道。唯予宵旰一念。亶在保世臣鎭朝象六字。作我符契。施及政謨。若於今日樂洙之跳踉。而一味容忍。任其所爲。則予果難乎免於樂洙所謂以仁傷仁之譏矣。微意業已略及於疏批。而本館請牌之草記。過屢日留中者。意蓋出於審量。今則審之旣詳。量之且熟。而適因賓對。又問大臣。大臣建白。實合予料。不可不明施好惡。以定規模。[副:I-POSITION]修撰沈樂洙削去仕版。此草記勿施。
정조 5년 · 강
命輪對官。各司擧案。令該寺列書。報于本曹。
정조 5년 · 목
禮曹判書鄭民始啓言。奏御文字。事體至重。而輪對官擧案之使下吏書呈。每致錯誤之弊者。殊極未安。此後則各司擧案。令該寺入直官。列書諸官員。詳錄有無頉。報于本曹。請以爲書啓之地。從之。
정조 5년 · 강
大司諫鄭昌順。請削職罪人沈能建。亟施門黜之典。賜批。
정조 5년 · 목
昌順啓言。前靑城尉沈能建。其爲地處。旣異於他人。則其所畏愼。宜倍於他人。而日前文女家斥賣之事。雖在不干之人。猶有若浼之心。況其自處之誼。尤當斥絕之不暇。而符同牟利之輩。主張賣買之計。出給圖署。印作文券。其敢曰在家不知乎。其餘他事之過惡。固非外廷之所知。雖以該曹草記及書納所懷見之。究厥事狀。誠極無嚴。居間之文哥。聞是聖國之親叔。則苟有一分秉彝之心。豈可許其親昵相交之乎。雖以我聖上涵貸之仁。薄示削職之罰。不可以此置而不論。請削職罪人沈能建。亟施門黜之典。批以。依啓。
정조 5년 · 강
命逆屬竄配。勿揀赦前。停啓之規。一遵古例。
정조 5년 · 목
大司諫鄭昌順啓言。臣於經年逖違之餘。復叨臺端。方當諸啓之姑停。雖係懲討之大義。亦不敢仰陳。而竊有區區所懷。敢此仰達矣。今因文女家舍事。得見該府文書。則所謂文哥。卽聖國之親叔。而竄配蒙宥云。未知劇賊如聖國者。尙未施追孥之律。而果其親叔。則乃是應坐之類也。雖禁追施之逆律。亦何可乍配旋放乎。文哥固當自該府據法發配。而北輩之出波京輦。恣意行止者。誠非細憂。況是國賊之親屬。則尤非尋常外人之比。其爲驚懍。不特隄防之不嚴而已。今此家舍之事。特一細事。當初蒙宥。未知緣何委折。而此後此類之竄配者。勿揀赦典前事。永爲定式宜矣。從之。又啓言。臣於目下事。有事關臺體者。敢此仰達矣。日昨前判書李衍祥罷職之敎。只出於嚴事體戒日後之聖意。則薄罷旋敍。誠爲允當。至於臺啓之加罪削黜。誠萬萬乖當。此啓之當停。公議之攸同。適値姑停之時。實無出場之期。雖有甄敍之命。亦無奉行之道。非但爲重臣一人之事。或慮有此後抱鬱之弊。乃有特令定式。使之停啓之敎。聖意所存。臣豈不仰揣。然而臺啓停連。自有體段。若以停啓之規言之。則不連則自停。卽是古例。而前啓則不連。新啓則獨停者也。有壞於古例。又聞伊日臺臣。請承旨之出接。告某啓之已停云。此則聖敎本意。只令言送。不必如此。而今此臺臣之擧行。以外面言之。則有若停連可否。稟達而奉行者然。以事面言之。則殆同微官庶僚。來告於政院者然。此因新令之下。生疏之致。而其有損於臺體則大矣。臣謂當該臺臣。施以譴罷之典。定式之下敎。亦命還收。此後停啓之規。一遵古例宜矣。從之。
정조 5년 · 강
遞承旨趙時偉。
정조 5년 · 목
敎曰。公事掩置。非今斯今。飭敎之下。猶不知警。自前此等罪過。多在於中官。而至於承宣之如許。未之前聞。當該承旨遞差。今日政。以在京無故人差出。又敎曰。昔聞中官之掩置。未聞承旨之如是掩置也。
정조 5년 · 강
有政。吏曹參判金夏材。兵曹判書李性源進。
정조 5년 · 목
以蔡濟恭爲判義禁。李鎭衡李敬養爲同義禁。金晩根爲義興縣監。徐有防爲承旨。○兵批。以金文淳爲副摠管。
정조 5년 · 목
具翼善冠袞龍袍。乘輿出仁和門詣永肅門。敎曰。挾輦軍落後。承旨中。或有年老難步者。姑留門外。以待回駕事分付。出月覲門。入日瞻門。降輿入齋室。改具遠遊冠絳紗袍。就板位行再拜禮。仍詣宮內奉審訖。還入齋室。改具翼善冠袞龍袍。出齋室乘輿。敎曰。鼓吹具禮以陳。出日瞻門。入月覲門仁和門還內。
정조 5년 · 강
召見承旨徐有防。閣臣鄭民始于誠正閣。
정조 5년 · 목
予曰。昨日所下傳敎。備局及兵曹紙尾。如已爲之。持入。史官趙錫晦回奏姑未爲之云矣。有防曰。試所承旨望。今番亦依例書入乎。予曰唯。予曰。昨下傳敎見之乎。民始曰。今朝見之矣。予曰。武士之選。京畿勿論宜矣。又敎曰。武士中身手膂力才局之兼備者。雖難求得。其中膂力之超群者。似可易得。且西北道。風氣强悍。俗且尙武。若求其有勇力者。則似不難矣。惕念搜求之意。知委宜矣。民始曰。近來內閣事。自待敎出六後。只有二直提學。一人主管各務。故事多苟簡。誠悶矣。予曰。卿言是矣。二直提學則非不勤勞。而尙無某某修擧之事。此亦可悶也。
정조 5년 · 강
命諸文臣懸頉。擧案入啓時。具由草記。
정조 5년 · 목
敎曰。觀此擧案。文臣吳泰賢名下。以有頉懸註。意謂以何日曺允大之歇勘。渠亦無端稱頉。初欲嚴處。問于本閣。知渠有實故。姑且寘之矣。以此意。更令抄啓諸文臣知悉。毋或飭久而弛心。若非泰賢之實故。豈可每每寬假乎。雖以本閣事言之。懸病則例卽請罪。而實故懸頉。無一言微稟。此後枚擧實狀。擧案入啓時。具由草記事定式。
정조 5년 · 강
命兼春秋洪光一姜彙鈺。各兒馬帖一隻賜給。張顯度復職調用。
정조 5년 · 목
政院啓言。本院添修廳日記。今已畢修。兼春秋張顯度洪光一姜彙鈺。請減下。允之。敎以。許多文書謄出之勢勞。可謂不些。洪光一姜彙鈺各兒馬帖一隻賜給。張顯度。同時被罪史官。旋卽敍用。至出六品。則豈不班斑駁。後日政復職調用。
정조 5년 · 강
命全羅水使明日辭朝。兵使卽爲赴任。喬桐府使斯速上來。
정조 5년 · 목
敎曰。次次交龜然後。可無曠官之弊。全羅水使姜五成。明日辭朝。兵使李東曄。自可除朝辭。仍令該曹申飭。卽爲赴任。喬桐府使李鼎炳。斯速上來守防事。分付。
정조 5년 · 강
命兼春秋。一竝令該府捧供以聞。
정조 5년 · 목
敎曰。以大臣入侍。命下移時。而所爲兼春秋。四索無去處。紀綱所在。萬萬駭然。詣閤史官。只是注書一人。此前所未聞之擧。試所進去外兼春秋。一竝令該府嚴問。捧供以聞。
정조 5년 · 목
敎曰。在院承旨。若能檢飭。豈有如此無前之擧。竝遞差。
정조 5년 · 강
御營廳。以幼學朴舜佐巡邏被捉啓。
정조 5년 · 목
因該營草記。敎以。新到之初。每事何不審愼。過期來呈。旣允政院請罪之啓。此後毋論某事某事。另加惕念擧行。
정조 5년 · 강
命新除授大司成。催促上來。
정조 5년 · 목
敎曰。月講旬題。每因大司成不備。不得如式設行。是豈前後飭勵之意。新除授大司成。催促上來。使之着意勸課。
정조 5년 · 강
命抄啓文臣徐鼎修徐龍輔鄭東浚金載瓚李祖承。竝令明日來待。
정조 5년 · 목
敎曰。月試程文。固非戲劇之擧。且況應製文字。事體不輕而重。藉令各體。或有此優彼拙而然云。此亦有不然。違格與更外大異。尤係欠敬。皆年少文臣慢蹇之致。寧有如許事體。初以今日日氣極熱之故。姑欲寬恕。及見坼名。則皆是向日高等之人。不可謂之優彼拙此。又其中一文臣。連魁工試。三文臣。纔從簪筆陞六者。其所飭責。旣非他文臣之比。猶從勸獎之意。姑不處分。抄啓文臣徐鼎修徐龍輔鄭東浚金載瓚李祖承。竝令明日來待。更當試取。內閣知悉。怠忽若此。無異竢勘。何可陞堂考試儒生。試官中竝付標。使之退去。
정조 5년 · 강
命兼春秋拿問傳旨中。只當該人捧傳旨。
정조 5년 · 목
敎曰。兼春秋所爲。雖極駭然。旣有當該人汰去。其餘兼春秋。皆有公頉云。原傳旨中。只當該人捧傳旨。
정조 5년 · 강
施賞居齋儒生製述居首。
정조 5년 · 목
敎曰。居齋儒生製述居首安有相。摛文院講義一件賜給。
정조 5년 · 강
命當該中官。從重推考。
정조 5년 · 목
敎曰。望筒遲滯。未卽提奏。當該中官。從重推考。
정조 5년 · 목
以成德朝爲司諫。金基正爲掌令。李延伋爲持平。鄭彥郁爲獻納。李運彬爲正言。尹行元爲副校理。沈樂洙爲副修撰。鄭益祚爲扶安縣監。
정조 5년 · 강
命兼春秋朴行淳等。付過放送。
정조 5년 · 목
因行淳等囚單。敎以。該兼春秋外。付過放送。
정조 5년 · 강
以鄭志儉趙時偉金宇鎭爲承旨。前望也。
정조 5년 · 강
御誠正閣。行文臣應製。
정조 5년 · 목
予曰。差備官及引儀書寫寘 之。試官依昨日例。收券後入侍。以擬宋歐陽修謝拜知貢擧爲表題。又敎曰。日熱如此。試券出給內閣。使之科次入之。
정조 5년 · 목
因奉常寺草記。敎以。豈可每年攝刈。今番謹當躬臨矣。○又敎曰。此傳敎頒布。禮曹觀刈謄錄持入。
정조 5년 · 목
予曰。庚炎轉甚。今此講製。似難課試矣。志儉曰。似然矣。予曰。西門外白晝虎患。聞甚驚怪矣。志儉曰。果然矣。予曰。年前 寧陵擧動回鑾時。歷見之仁明園。則非但押近都城。葬非其兆。伊時任事之人。果不善爲之矣。志儉曰。臣亦以其時都廳。躬審蕫役。而擇其吉地之故如是矣。予曰。治國之道。當以何先乎。志儉曰。惟在民心之安謐矣。予曰。使民奠安。固是王政所先。而至於邊塞之鞏固。亦是安國本之一端。不可不益加勤念處矣。爾在義州時。民心邊情。果何如。志儉曰。本州旣無土稅。且無徭 役。故民皆安樂。擧知向上之義矣。予曰。萊府亦以使民安樂。則似甚爲好矣。志儉曰。言其重地。則與灣府無異矣。予曰。兪彥鉉任在尙州時。治續果能無疵乎。志儉曰。果爲善治。而歸後州民。尙今思之云矣。
정조 5년 · 강
京兆以西門外捉虎別單啓。
정조 5년 · 목
因該府別單。敎以。觀此漢城府別單。西門外有捉虎之擧云。大抵數十年間。城闉內外。虎跡比比有之。西部字內。有兩 墓所。而陔內禁松。自致成藪。年前遣禮堂看審後。略剪技柯。其後必復如前蓊鬱。若此不已。則都下咫尺之地。門豈不扄。人將不行。予所以每以爲慮也。以此意令該曹知悉。依年前例擧行當否。從近看審後稟處。奚特西部爲然。年來東城外封築之後。行將尤甚。伊時郊幸初過。已有縷縷之敎。春初謁 陵之路。亦令紅箭門前左右各一行植木外。皆勿禁養。以除行路之弊云云。該曹將此敎申飭乎。如不明白指揮。更令依此知悉擧行。
정조 5년 · 강
禮曹。以親臨觀刈吉日推擇啓。
정조 5년 · 목
該曹啓言。今閏五月初八日爲吉云。請以此日擧行。允之。
정조 5년 · 강
命先農壇祭。遣大臣攝行。
정조 5년 · 목
敎曰。初欲下敎而未果。奉考 先朝傳敎。有欲爲親享未能之敎。屢行盛禮。又在 寶算彌高之時。而尙有是 敎。小子初行。曷敢不爲。況屬供粢盛祈豐年之擧。尤是莫重。而見今天氣早熱。無間於庚炎。導從百官軍兵之暴陽露處。亦所當念。 先農壇祭。依前例。前一日。遣大臣攝行。祭文謹當躬撰矣。
정조 5년 · 강
判下兵曹親臨觀刈時軍兵磨鍊草記。
정조 5년 · 목
因該曹草記。敎以。初欲依丁卯五月 觀刈時例磨鍊事下批矣。更思日熱如此。不可無軫念之道。訓局馬步軍。當全數隨駕。除挾輦軍二百名。又除老弱癃病人。則餘數未知爲幾許。令本都監詳問各部司哨。以其實數。明日草記。此乃恤勞之意。無或泛問。必令詳審査問以聞。禁軍則亦除老病。三百人隨駕。御營廳爲後廂。標下京軍。乃騎步軍。亦依禁軍例。除應頉隨駕。以其實數報本曹。以爲修節目入啓之地。係是咫尺之地。留營安徐。留陣則禁營爲之。只率建陽門軍八十名及三營外營入直馬步軍結陣。標下視此裁量出用事。亦令該營知悉。○又敎曰。旣是當日還宮。不出十里之外。斥堠伏兵寘之。屛門把守軍兵。留陣營不赴陣鄕軍中出用。以此磨鍊節目事。分付兵曹。
정조 5년 · 강
命驛馬應把之數。更爲磨鍊以入。
정조 5년 · 목
因兵曹驛馬入把草記。敎以。問安馬承史馬。無異城內擧動。幷除之。更爲磨鍊以入。
정조 5년 · 목
領議政徐命善曰。觀刈之禮。久不行之矣。今以親臨命下者。果是曠世之盛擧。而日熱如此。其所勞動。極甚悶慮矣。予曰。此是暫時往還之地。不必致慮矣。命善曰。言其地則然矣。予曰。籍田所種麥。爲幾斗落乎。戶曹參判徐有隣曰。爲三石落矣。予曰。所收之麥。當出幾石乎。命善曰。見今野麥俱登。所出必至多數矣。予曰。崔海獄事。終涉疑訝。卿意則果何如。刑曹判書李性源曰。一人致死。二人作犯。言其獄情。則不無疑案。而特以好生之德。寘之傳生之路。臣等實不勝欽仰矣。當初論報。臣以守法之吏。不得不寘之償命之典矣。予曰。前完伯。詳言其獄情。有隣曰。死者之被傷刀痕。果有三處。而諉以他人所刺者。似或成說矣。予曰。卿之論啓。果有一端生路。故予之傳生。良以此也。命善曰。今此處分。不失於惟愼惟輕之道。可謂兩行得宜矣。
정조 5년 · 강
命餉還未捧守令。竝依事目勘處。
정조 5년 · 목
領議政徐命善啓言。諸道軍餉居末拿問。居二決杖。居三推考。還上居末決杖。居二推考。居三勿論。旣有事目矣。取考諸道庚子捧未捧啓本。則平安道酌定舊還軍餉居末寧遠前郡守尹範勳。居二寧城前僉使金鼎澤。還上居末寧遠前郡守尹範勳。居二寧城前僉使金鼎澤。居三楊下萬戶李應福。別軍餉全未捧寧遠前郡守尹範勳。寧城前僉使金鼎澤。楊下萬戶李應福。咸鏡道元還居末慶興前府使具埉。居二慶源府使李★(敍+土)。居三端川府使邊鎭城。交濟穀居末慶興前府使具埉。居二慶源府使李★(敍+土)。現告以來矣。全未捧守令邊將。竝依事目勘處。還上居三勿論之意分付。慶興慶源俱是設賑邑。兩邑守令。請依例分揀。從之。
정조 5년 · 목
領議政徐命善啓言。今年麥事。擧皆登稔。而雨澤頻降。八路普洽。秋農之成。亦可以有望矣。但聞屢豐之餘。民情漸懶。畎畝勤力。反不如前日。粒米狼戾全不念嗣歲。其在持盈之道。宜飭勸課之政。況今夏至纔過。農務正殷。守令躬審田疇。蕫卒率游民。趍事赴功。如恐不及。俾無片土陳棄之患。道臣察其勤慢。嚴加考績之意。請知委諸道。從之。
정조 5년 · 강
命翰林修史。各別嚴飭。
정조 5년 · 목
領議政徐命善啓言。日前四翰林陞六。旣出於惜才需用之意。則修史之遷就。不但事體之未安。修史然後。方可以需用。令政院各別嚴飭。請使之從速修正。從之。
정조 5년 · 강
差下備堂徐有慶李性源。
정조 5년 · 목
領議政徐命善啓言。行副司直徐有慶。刑曹判書李性源。備局堂上還差。李性源請仍察有司之任。從之。
정조 5년 · 강
拿處西部奉事金象行。
정조 5년 · 목
判尹金魯鎭啓言。昨日西部捉虎之報。以人物則無囕傷爲重言。而乃於晩後。始以一女人之被傷。追後報來。毋論傷處輕重。䃽囕一也。當初疏漏之失。不可無警。當該府官。請拿問處之。從之。
정조 5년 · 목
予曰。 宗廟雨漏事。聞甚驚惕。在前如此之時。果行 慰安祭乎。有防曰。辛未年雨漏時。果行 慰安祭。而乙亥年。則只有板上乾土之剝落。故不爲行祭矣。予曰。 廟官何以晩始來報乎。有防曰。奉審之禮。每以五日一次。而今此奉審。且在日舒之後。故晩始來報矣。予曰。同副承旨持 國朝樂章五禮儀入侍。鄭志儉進前曰。 國朝樂章。只在於藏書庫。五禮儀則亦在於弘文館。故今始推來矣。予曰。印板在於嶺營乎。有防曰然矣。予謂志儉曰。分付內閣。限十件印出。分置各司。又敎曰。禮曹儀注入之。典樂召入。又敎曰。觀刈時。旣有降臺樂章。則必有升臺樂章。尙此闕章。亦甚欠典。明當製下。爾等預爲肄習也。再明日依肄儀例。當試於春塘臺。樂哭則取用於明政殿所藏。而登歌則設於中階。軒架則設於遠階也。又敎曰。再明日殿座時。掌樂提調及通禮院官員。率引儀幷爲來待事分付。又敎曰。日熱雖苦。奏樂宜具。明日肄習時。以爲具禮在前親耕時。典樂着進賢冠乎。樂師對曰。進賢冠則只用於 宗廟文廟祭享之時矣。予曰。丁卯年 觀刈時節條。當考政院日記。使之敎喩。爾等從玆節目爲之。又敎曰。徐奉朝賀及禮判。若已入來。卽爲召入。徐命膺進前。予曰。見卿久矣。內閣鑄字。今至完役。是可幸矣。而江留之積勞蕫役。可尙其勤念矣。又敎曰。八大家抄選。卿其見之乎。命膺曰。古文百選。蹈襲古文眞寶。故所選者太雜矣。今此自上抄出。皆是尊法之文。而雖宿儒。所爲敬覽。在初學。必有資益矣。予曰。今欲行觀刈之禮。卿其聞之耶。命膺曰。臣果得聞。而此出於述 先志重民天之意。不勝欽仰矣。予曰。 先朝丁卯年 觀刈樂章。故判書趙觀彬以爲撰進。而似不爲盡美矣。旣有降臺之章。則當有升臺之章。而是則闕焉。此實在前未遑之事。而至於出大次。初無樂章。只奏以與民樂。此亦樂制之欠典。不可不一番釐正者矣。命膺曰。聖敎果然矣。予曰。勞酒禮時。似當有樂章矣。命膺曰。此亦不可無之章矣。予曰。 先朝觀刈時耕籍官擎進麥箱。則 先朝以爲降臺受麥。其時當有樂章。而初無記載之事。是甚可怪矣。乙酉年 觀刈時。卿其編輯樂章乎。命膺曰。臣以其時禮曹參判。果爲膺命編輯矣。予曰。卿其出去。與禮判及時原任閣臣。爛漫相議。明日來會內閣。撰出樂章。又敎曰。 宗廟都提調禮曹判書。如已入來。卽爲召入。李徽之鄭民始進前。予曰。奉審後。有頉處果何如。徽之曰。臣馳往奉審。則 殿內有頉處。非雨漏。而乃椽土剝落者矣。予曰。旣有班子。則壁土何以落下也。徽之曰。所塗班子。不過紙面數匝。而年久朽傷故厥土果穿紙而落矣。予曰。仰壁欲以修改。則移 安後。可以始役乎。徽之曰。仰壁不必修改。而班子所傷處。更以綾花精塗甚宜矣。予曰然矣。予謂民始曰。觀刈時樂章。多有欠缺處。此是在前未遑之典。而今因觀刈之行。欲以內閣諸臣。纘成闕章。卿意則果何如。民始曰。盛擧在卽。樂章固可以備成矣。予曰。俄者奉朝賀。謂以休退。必引辭避。故姑未强迫。而更以思之。則乙酉已爲監編。今又撰進。似無可妨。卿意何如。民始曰。旣是原任文衡。且於乙酉。已爲編輯。則必無不敢當之義矣。予曰。卿言誠宜矣。民始曰。以舊樂章觀之。昔年則觀刈後薦新。而今則已過薦新。昔年則親耕後觀刈。而今則未行親耕矣。儀節旣甚不同。樂章似當有異。臣意則竝爲改撰宜矣。予曰。卿言甚明透矣。
정조 5년 · 강
命觀刈樂章。博攷成式。
정조 5년 · 목
敎曰。親耕有樂章。觀刈無樂章。蓋是少欠缺之禮也。先朝丁卯。始命撰進觀刈樂章。而其後觀刈。或有命改字句用之之時。不可無一定之儀。且於陞降臺及出入次時樂章。較看親耕樂章。旣多此無彼有。勞酒之禮。本是三爵。而樂章亦有疏漏處。況今觀刈隔日。及此時可合博攷成式。以此意。令內閣知悉。博攷以聞。待下批。仍令該曹。視此看詳儀節。
정조 5년 · 강
命觀刈時樂章。前文衡製進。
정조 5년 · 목
敎曰。俄筵辭避之故。未果强迫矣。更思文苑事例。從古爲宜。原任文衡。雖在休致之後。大小樂章。無不製進。旣有此例。則不可必辭。況此重臣。曾在 先朝。監編樂章。亦可謂不偶。觀刈時釐正樂章文。前文衡徐命膺。使之製進。○又敎曰。 先朝乙酉年。 國朝樂章編輯時。校正堂上。在京無故人。使之來待。明日本閣博攷時。時任閣臣自當進參。而原任提學徐命膺。曾已主管 國朝樂章編輯之事。原任直提學鄭民始。方帶宗伯。一體參議事知悉。
정조 5년 · 강
命觀刈時。時原任大臣閣臣九卿及三司入侍。
정조 5년 · 목
敎曰。舊儀。觀刈後耆老庶民勞酒禮時。宗親文武百官竝進參。而 先朝丁卯以後。 親耕及觀刈勞酒時。無百官入參之事。或有時原任大臣卿宰三司入侍之例。或有大臣玉堂入侍之例。各年前例不一。以是俄有禮房承旨筵稟矣。今番則時原任大臣閣臣九卿及三司入侍事分付。又聞無拜禮節次之故。只載於日記。不入於儀注云。參班而不拜。於禮得無欠缺。添入儀注事分付。因此就考堂后日記。丁卯 觀刈時。原任大臣玉堂入侍時。故金奉朝賀。以大臣參筵。領府事。以玉堂參筵矣。今玆之擧。意在追踵盛儀。而事亦有不偶然者。觀刈及勞酒時。金奉朝賀來參之意。遣史官傳諭。朝聞不欲進班云。而旣參於 先朝。何不參於今日。必也進詣隨駕班事。亦爲遣史官傳諭于領府事。
정조 5년 · 강
命張宗得金壽光。出付該曹取招。
정조 5년 · 목
政院啓言。卽有政官牌招開政之命。故兵曹判書李衍祥出牌矣。本院牌使令金壽光來告內。路中逢着議政府權頭張宗得。乘醉爭閧。至於折傷命牌之境云。張宗得金壽光。移送秋曹。請以爲嚴査照律之地。敎以。係是罕聞之事。自有當施之律。而亦安知非院隸之故欲生梗。致作兩片乎。依啓辭出付該曹。待明朝開坐取招。
정조 5년 · 강
遞摠管徐有慶徐有大李漢泰。
정조 5년 · 목
因摠府變通草記。敎以。鶴城君調理行公。其餘摠管赴陣人員與呈辭摠管許遞。政官牌招開政。以在京無故人差出。
정조 5년 · 강
有政。吏曹判書洪樂性。兵曹判書李衍祥進。
정조 5년 · 목
敎曰。動駕在近。侍臣不備。在外三司許遞。今日政差出。○以奇彥鼎爲司諫。金晩耈爲掌令。宋樂爲獻納。尹㬦爲正言。朴天行爲副校理。權以綱爲副修撰。○以西溪君熠爲都摠管。李享[亨:I-PERSON]逵李敬養爲副摠管。
정조 5년 · 강
命觀刈時招搖旗前排。勿爲磨鍊。
정조 5년 · 목
因兵曹招搖旗前排磨鍊草記。敎以。雖是郊外動駕。刈此稻麥。以供粢盛之故。駕用法駕。服則朝服。與享于 廟社時出還宮無異。諸凡袞袍郊行。雖設軍威。此則又與迎勑時大異。招搖旗前排。勿爲磨鍊。隨駕將臣服色。依前例。以天翼擧行。有侍臣班。又有導駕班。法意蓋遵京擧動例也。禁軍馬軍別抄等。不當以五馬作隊。果皆以磨鍊乎。吹打則駕出郊外。無無故不吹之例。與掌樂院鼓吹合吹。旣載已未丁卯等各年 親耕觀刈圖屛。今亦照此遵行乎。宣傳官輩。未諳事例。故如是提敎矣。此後耕刈擧動。作爲定式。
정조 5년 · 강
命觀刈時。設布帳寘之。
정조 5년 · 목
敎曰。前例亦有或爲或不爲之事。此乃除弊之一端。觀刈時設布帳寘之事。分付。
정조 5년 · 강
訓局。以馬步軍隨駕實數及老弱癃病。區別書入啓。
정조 5년 · 목
因訓局草記。敎以。旣是咫尺之地。且用京擧動例。別隊馬兵寘之。隨駕軍兵。則前例雖皆盡數隨駕。今番日氣甚熱。馬兵三哨。步軍十五哨出用。以此批旨內辭意磨鍊節目事。文移該曹。
정조 5년 · 강
領府事金尙喆陳箚。乞遞太常之任。賜批。
정조 5년 · 목
箚略曰。伏以臨壇觀刈。實是繼述之盛擧。如臣癃病。獨阻屬車之淸塵。不勝悵缺。至於太常之任。尤不容此時癏 闕。伏乞亟賜變通。以重國體。批以。久阻登筵。戀卿切切。日前諸大臣造朝也。卿亦入來云。而趁不聞知。竟致緯繣。至于今重增歉歎。所辭太常之任。本無剸理之事。寺有二提擧。綽可分勞。卿其安心勿辭焉。仲夏毒熱。無間伏暑。而見今時雨伊始。齊後或可生涼。更冀卿之來參壇上之班也。仍命遣史官傳諭。
정조 5년 · 강
大司成閔鍾顯上疏辭職。賜例批。
정조 5년 · 목
先農壇告由祭。在再明也。
정조 5년 · 목
予曰。觀刈時及勞酒禮。皆有樂作。而樂章尙有未備者。故欲使文任之臣。博考 列朝樂章及五禮儀等書。以爲撰成矣。有防曰。樂章尙有未備。實是昭代之欠典。今若使之撰成。則豈不好乎。予曰。嶺南致祭進去承旨入侍。李養鼎進前。予曰。兩書院致祭時。四方儒生之來會者爲幾何。而本院財力之豐薄。亦何如耶。養鼎曰。玉山書院則多士之來參享者。殆至數百人。陶山則儒生之來會者。比玉山稍減。而供饋等節。亦自本院準備矣。予曰。兩書院儒生輩。能知朝家崇奉之意歟。養鼎曰。臣於到院之日。以朝家尊賢重道之盛意。宣諭於多士。則莫不感誦矣。予曰。奉朝賀徐命膺及前一直提學鄭民始。直提學沈念祖入侍。又敎曰。予於觀刈時樂章事。有下詢於卿等者矣。觀刈之擧。卽 先朝義起之禮也。而事係重農亦一有國之盛禮也。儀註中。觀刈時及勞酒時。俱有樂作樂止等節次。而就覽 先朝丁卯年所撰樂章。則獨於勞酒禮時。無原用樂章撰定者。乃以觀刈時樂章。通同用之。此實欠典也。予欲因此博考 列聖朝樂章及五禮儀等書。參互考據。撰定新章。卿等之意何如。命膺曰。勞酒禮。固是觀刈中一事。而樂有終始之節。禮有先後之別。則勞酒之獨無樂章。誠一欠典矣。民始曰。丁卯樂章中。一二字句之間。亦或有古今異宜。不可仍用處。臣意則竊以爲。改撰新樂章。永爲遵用宜矣。予曰。卿言誠然矣。舊樂章字句之間。果或有不合於今時處矣。然則奉朝賀撰進。命膺曰。館閣高手。何患無人。則臣是謝事休退之踪。豈敢冒膺乎。予曰。卿何必如是過辭耶。此非官職間事。卿旣經文任。有何不可製之義乎。以原任文衡製進。予曰。戶判入侍。鄭尙淳進前。予曰。丁卯勞酒禮。雖有果盤之例。而亦有依犒 饋設行之例。今番勞酒果盤。亦依犒饋例爲之。尙淳曰。然則饌品器數。不過餠一器。猪肉一器。黃大口蒸太等屬矣。予曰。大臣及九卿承史侍衛。以他饌代蒸太。
정조 5년 · 강
命新除授摠管。牌招察任。
정조 5년 · 목
敎曰。新除授摠管牌招察任。其中有罷散人云。敍用。
정조 5년 · 목
予曰。再明日觀刈班及勞酒班。旣有時原任閣臣入參之敎。奉朝賀及前待敎二人。似可盡參矣。有防曰似然矣。予命宇鎭曰。見領府事書啓。則再明動駕時。欲進參云。予庸欣企。宇鎭曰。臣父之病。近幸少差。且當曠世之盛擧。不敢晏然在家。故隨駕後。仍參於觀刈勞酒班云矣。予曰。適閱丁卯政院日記。則領府事以儒臣進參。而今番則以元老參班。誠非偶然矣。又敎曰。金奉朝賀處傳諭後。參班與否。雖無書啓。政院不爲微稟。事甚怪訝。興鎭曰。傳諭後所答。欲觀病勢進參云。故政院不爲微稟矣。予曰。日熱如此。雨意未霽。誠可悶矣。宇鎭曰。如非大雨。則似勝於熱暘之曝矣。予曰。觀刈勞酒時。多有儀文節次。時刻似差久矣。宇鎭曰。聞禮曹言。則當移數時云矣。予曰。勞酒時行三爵之禮。而巡一爵後。每奏軒架樂作之數。亦爲三。故時刻似差晩矣。予曰。昨日命牌折傷事。可謂罕有之變怪。承旨等詳聞其委節耶。有防曰。臣等亦知之。而無論曲直之如何。命牌折傷。事極變怪矣。予曰。政院則雖以命牌之折傷。由於張宗得之手爲言。而參以事情。則彼此相閧之際。自致折傷。不是異事。院隸之諉以張漢者。無乃出於先發制人之計耶。有防曰。誠如聖敎矣。起鬧相閧。致有命牌折傷之變。院隸烏得無罪。而至於折傷一節。實是張漢之手犯云矣。予曰。以此以彼。若不嚴繩。則亦關後弊矣。予曰。觀此祭報府。則臚唱執事。皆以未瑩不善唱之類。苟充以差。委折知入。假注書趙興鎭回奏曰。問于吏曹。則臚唱差祭。一從鴻臚院擧案爲之云矣。予曰。然則擧案書送之際。贊儀之所分排云耶。更爲知入。興鎭回奏曰。掌務官分排差送云矣。
정조 5년 · 강
命勞酒禮時儀注中。以應參官入就位磨鍊。
정조 5년 · 목
敎曰。勞酒禮時。大臣閣臣九卿三司。旣有入參之命。儀注中。以應參官入就位磨鍊。陞壇後東西班次。令宗伯參量分排後草記。待批下。前一日進不進修整別單入啓。後亦準此。又敎曰。此傳敎勿出朝報。只分付於禮曹。而前待敎二人。皆以朝服參班之意。分付閣吏。
정조 5년 · 강
命當該掌務引儀。拿問定罪。
정조 5년 · 목
敎曰。往在丁卯。因罪其承宣所奏。 先農壇觀刈時告祀齋官。一依親祭例擧行之意。至勤 嚴敎。著爲定式。則觀此報府。諸執事塡差。別無碍眼。而至於臚唱執事。職則雖卑。事則至重。而所差引儀。皆是西壁。其中一人。亦是未瑩之類。此非該曹之責。渠廳所爲。萬萬駭然。當駭該掌務引儀。爲先拿問定罪。更令塡差。
정조 5년 · 강
命勞酒。依歲首犒饋例爲之。
정조 5년 · 목
敎曰。 先朝勞酒禮。雖有果盤之例。亦有依犒 饋時設饌之例。宜從撙節之文。今番勞酒。一依歲首犒饋例爲之事。分付。
정조 5년 · 강
命卿宰侍從罷削人。竝書入。
정조 5년 · 강
拿處引儀任藗任希澤。
정조 5년 · 목
敎曰。更思之。渠輩固當求差。而反爲掉脫之計者。萬萬痛駭。雖無渠輩。豈無東西唱乎。引儀任藗任希澤拿處。
정조 5년 · 강
命兵[吏:I-OFFICE]曹書啓罷散人中點下者。敍用。
정조 5년 · 강
奉謨堂修改。命二十二日爲之。
정조 5년 · 강
以尹東暹鄭昌順金文淳爲摠管。前望也。
정조 5년 · 강
罷黜綾州牧使安廷玹。
정조 5년 · 목
廷玹。以母病呈狀。吏曹啓請罷黜也。
정조 5년 · 강
減下 實錄郎廳尹長烈李亮載宋樂。以兪彥修宋民載任希遠代之。
정조 5년 · 강
假注書姜彙鈺。以領府事金尙喆附奏啓。
정조 5년 · 목
書啓以爲。敬奉聖諭。傳諭于領府事金尙喆所住處。則以爲。今番親臨觀刈之盛擧。實出繼述之聖意。以賤臣參班一事。纔 伏承聖批。已不勝惶感。而卽又史官。來宣聖諭。曷敢不仰承明命。與暏曠儀云矣。
정조 5년 · 강
副摠管鄭昌順陳疏乞遞。賜例批。
정조 5년 · 강
遣承旨。詣 先農壇。奉審摘奸。
정조 5년 · 목
予曰。奉審承旨入來乎。有防曰。姑未入來矣。予曰。連爲催促入來。趙時偉進伏。予曰。祭官及祭物皆精潔乎。時偉曰。壇上奉審。則善爲修掃。祭品看審。則皆精潔。而聞右相之言。則 先農壇祭享。與親享時無異。而捧俎官。吏曹不爲塡差云矣。予曰。然則吏曹何不塡差云耶。時偉曰。該曹不知前例。只知攝行與親祭有異。如是差祭云矣。仍命宣饌。
정조 5년 · 강
命當該堂上。從重推考。
정조 5년 · 목
敎曰。今聞奉審承旨所奏。右相之言果然矣。 先朝旣有依親祭例爲之之命。當依 社壇攝祭時薦俎捧俎之例。塡差齋官。而該曹之不有丁卯受敎。但引謬例者。事甚疏漏。當該堂上從重推考。又敎曰。薦俎官。以兵曹入直堂上差送。捧俎官。亦以昨日闕內外入直中差送。
정조 5년 · 강
命奉常寺正耤田令督視官觀察使邑令。勞酒時一體入來事分付。
정조 5년 · 강
重推奎章閣提學兪彥鎬。
정조 5년 · 목
敎曰。匪怒之警。有意而看。一召再召。訖無動靜。事體所在。殊甚未安。奎章閣提學兪彥鎬。從重推考。設有難捨之情私。暫來旋往。無所不可。自本閣。以此意申飭上來。
정조 5년 · 강
遞總管尹東暹尹東晢金文淳。以權噵兪彥鎬洪秀輔代之。
정조 5년 · 목
因總管變通草記。敎以。竝許遞。前望單子入之。
정조 5년 · 강
命時囚。皆令今日內捧供。
정조 5년 · 목
敎曰。動駕在明。滯囚可悶。禁府時囚。皆令今日內捧供以聞。
정조 5년 · 강
命時囚金鼎澤尹夔欽。勘處。
정조 5년 · 목
禁府啓言。寧城前僉使金鼎澤原情。泛稱遲晩。請刑推。敎以。渠雖賤品。濫蒙差除。則固當殫竭圖報之不暇。而前後現發之罪。非止一再。此等不畏法之類。尋常照律。何以戢他營校。從重勘處。○又啓言。引儀尹夔欽原情。泛稱遲晩。請刑推。敎以。不有受 敎特敢稱院例。其情狀尤極痛駭。今日內從重勘律。以草記擧行。
정조 5년 · 강
命時囚任藗等。付過放送。
정조 5년 · 목
禁府啓言。引儀任藗任希澤原情。泛稱遲晩。請刑推。敎以。後勿如是之意嚴飭。付過放送。○又啓言。晉州牧使尹勉遠原情。泛請稱遲晩。請刑推。敎以。旣是本邑謬例。則與他守令故犯之律。一例勘斷。殊欠綜核之政。當此農時。迎送之弊。不可不顧。付過帶職放送。當日內還官。而無或遲滯。此後隨事恪勤。毋孤曲庇之意事申飭。○又啓言。忠州前牧使李壽勛原情。泛稱遲晩。所當請刑。曾經侍從。請除刑推議處。敎以。事狀縱或似然。前官之未覺察。後官其可掩寘乎。旣已罷職。亦與渠所身當有異。分揀放送。當該牧使。拿囚照勘。○又啓言。西部奉事金象行原情。泛稱遲晩。請刑推。敎以。事實似然。追報猶與不報有異。付過帶職放送。○又啓言。鄭謙濟身爲兼史。不卽詣閤。以致傳命之遲滯。請以此照律。敎以。旣已汰去。分揀放送。
정조 5년 · 강
命時囚朴光迪定配。閔百準議處。金復源照律。
정조 5년 · 목
禁府啓言。楚山前府使朴光迪更招。游辭漫漶。不爲直告。所當請刑。曾經宣傳官。請上裁。敎以。渠之一供再供。欺諱爲事。殊極奸惡。査啓明白。心跡綻露。而況於特敎口招之下。游辭容喙。有若不然者然。此等妄恣殘酷之類。不可不嚴繩。卽其地勿限年定配。以重殺獄。以懲他倅。如許手段。如許意匠。決不可更畀字牧。雖於蒙宥之後。除非特敎蕩滌之前。無得輕擬守令事。奉傳承旨傳。○又啓言。唐津前縣監閔百準原情。泛稱遲晩。請刑推。敎以。除刑推議處。○又啓言。金復源詐稱御史軍官。恣意行惡。事極驚駭。而身爲鎭將。共坐同醉。論其擧措。極爲駭妄。請以此照律。敎以。草記照律。
정조 5년 · 강
詣 先農壇觀刈。
정조 5년 · 목
具翼善冠袞龍袍。乘輿出仁和門仁政門。降輿乘輦。○右承旨趙時偉曰。宣傳官還納標信之時。不爲呼望。事甚駭然矣。予曰記過。○敎曰。駕前禁軍馬兵預爲先驅事。屢下飭敎。而宣傳官不能蕫飭擧行。事極駭然。只汰承傳事分付。又敎曰。禁軍別將記過。○詣 宗廟前路。步過乘輦。至安巖橋。○予曰。數百民人。脫冠伏地。有駭所見。渠輩果有何許冤枉。而如是羅伏乎。其委折卽爲知入。興鎭回奏曰。江上居民。以麴子廛事。有是來訢云矣。予曰。漢城府郎廳。卽爲發牌。其民人姓名。一一載錄以奏。詣觀刈臺洞口。予命召兵曹正郞李夔曰。衛外雜人。另加禁飭。布帳外觀光人。勿爲禁斷。○降輦入大次。仍詣 先農壇奉審。還入大次。○予曰。江民之猥以麯廛事。脫冠伏橋。前所未有之擧。此亦紀綱所在。事極駭痛矣。左承旨徐有防曰。江民之如是猥䙝。不勝驚駭。而今此漢城右尹[曾:I-POSITION]。以此事見辱於江民云矣。予曰。右尹詳言其顚末。鄭昌聖曰。此民皆是江上無賴之類。而果以麯子廛事。來訢臣府。故臣以不當訟之事。嚴責以退矣。厥民或稱擊錚。或呈備局云。故首唱一人。果爲定配矣。予曰。如此民習。不可泛治。俾卽無一遺漏。探問姓名。詳錄以啓。○改具遠遊冠絳紗袍。乘輿至觀刈臺。降輿詣臺上陞座。文武百官行四拜禮。予曰。今此百官行禮之際。輦輿抛置臺下。不爲看檢。且令屢召。亦不現影。事甚駭然。予曰。耆民扶杖事。昨有下敎。而今不扶杖。是何故也。同副承旨鄭志儉曰。渠輩有所惶恐。未敢扶杖矣。予命各賜杖。以次序立。仍命大臣閣臣九卿三司諸執事。以次陞階。奉朝賀金致仁曰。今此觀刈。實是曠世盛典。而亦出於聖孝繼述之志。臣等不勝欽仰矣。予曰。奉朝賀相見久矣。而顏色無減於前。是甚嘉歎。領府事金尙喆曰。在昔丁卯 觀刈時。故奉朝賀金在魯。以六十六歲參班矣。今又奉朝賀。以六十六歲繼參是班。此實事非偶然者矣。予曰。奉朝賀兩代。俱以六十六歲。進參觀刈之班。果是罕有之事。聞極嘉歎。事係不偶矣。領議政徐命善曰。日吉辰良。縟儀順成。臣等之欽慰。有不可勝言矣。予曰。雨意不作。是可幸矣。予曰。此麥田。果是親耕耤田乎。原任直提學鄭民始曰然矣。予曰。田是幾斗落。原任直閣金宇鎭曰。聞是三石落矣。禮儀使跪請觀刈。督視官帥庶人。以次耦刈麥。予命宣傳官曰。觀光人勿爲排逐。使之陣外觀光事分付。予命金宇鎭。往卽田畝。以觀其刈麥多少。宇鎭回奏曰。刈將過半矣。予曰。刈麥後當種何穀乎。時偉曰。種其黍稷豆太矣。刈畢奉常正。以竹箱盛刈麥進授。耕耤使鄭尙淳跪受。陞自南階。詣臺上。予降座。就臺中版位南向立。禮儀使跪 請跪。贊儀唱跪。予跪。在位者皆跪。耕耤使跪授。進于御座前。予陞座。耆民進臺下。北向四拜。都承旨宣敎曰。敬勞耆民。耆民四拜。予降座乘輿。降輿入大次。少頃詣臺上。時原任大臣閣臣九卿三司奉常正耤田令督視官觀察使邑令。入就位。耆民庶人。以次入就位。大臣以下鞠躬。軒架樂作。司饔提調。設酒亭於臺上。設坫加爵。內資寺設大臣諸臣酒卓於臺上東西。又設耆民庶人酒卓於階下。登歌樂作。階上執事乃仍進饌器於大臣諸臣。階下執事亦排饌器於耆民庶人訖。樂止。予命尙淳曰。侍衛亦令賜饌。武藝廳又爲給饌。尙淳曰。已有磨鍊者矣。司饔提調酌酒第一爵跪進。登歌樂作。予擧爵。階上階下執事。各行爵於大臣諸臣及耆民庶人。皆受爵訖。樂止。大臣以下行四拜禮。通禮跪啓禮畢。予曰。打麥果至幾包乎。奉常提調徐有隣曰。爲十三石五斗。而除種子。只爲十石五斗矣。予曰。耆庶民。自本寺或有劃給賞典之事乎。有隣曰。本寺元無是例矣。都承旨嚴璹曰。俄者城內下輦時。諸承史欲爲入侍。而見阻於槍劍將。不得進入。出標信然後。始爲入侍。揆以事面。似涉如何矣。予曰。承史則雖無標信。似當出入矣。兵曹節目。果以何等樣磨鍊乎。有防曰。節目所載。姑未知何如。而承史出入。似必無標信矣。予謂兵判李衍祥曰。卿其參考本曹節目。詳細以奏。具翼善冠袞龍袍。降座乘輦。入興仁門。至 宗廟前路。降輦步過。乘輦由敦化門仁和門還內。
정조 5년 · 강
命副司直金熤爲藥房分提調。都提調隨駕。
정조 5년 · 강
遣承旨。詣東 關王廟摘奸。
정조 5년 · 강
拿處東部都事韓重裕。
정조 5년 · 목
同副承旨鄭志儉啓言。擧動時導駕。乃淸蹕 路之意。而俄者。江民累百。脫冠伏地於淸蹕咫尺之間。萬萬驚駭。當該堂上。從重推考。當該部官。所當重勘。而請推外無他罰。何以爲之。敎以。部官拿處。
정조 5년 · 강
下綸音于八道兩都。
정조 5년 · 목
敎曰。帝王之躬耕耤田。所以供粢盛而爲萬民先也。重農厚本之意。槪亦寓於其間。第其耕而不獲。于禮有缺。肆我 先王。義起而創爲 觀刈焉。于夏于秋。前後凡三臨。而粵在己丑。 寶齡已躋七耋。猶未之倦。猗歟盛哉。豈非予小子繼述之一事也歟。時維仲夏之殷。耤田麥告熟。迺以本月初八日。遣大臣先祀于 先農。星言夙駕。仍擧觀刈之儀。百畝黃穎。可騐登稔。爰庤錢鏄。取彼來年。乃登農夫。勞以社酒。樂具入奏。同人于野。噫。踐位行禮。予作何懷。予因是而有播告者。予寡人御極以來。一念民天。不敢遑息。上辛祈穀。元朝勸農。予惟曰繼述。而是日觀刈。予亦惟曰繼述。顧否德不足以克享天心。天眷吾民。貽我數年之豐。予不敢知今年八路之麥。亦如此麥之穰穰穟穟否歟。大凡人情。豐享則弛。或者但見汚邪之多稌。不思嗣歲之蓋藏。身惰手游。不暋作勞。有田而莫之墾。有莠而莫之耘。則天雖欲錫以大有。土自闢而禾自長乎。民之質矣。日用不知。興起勸課。在於長吏。今之長吏。卽古之農師田畯也。農師之巡稼。田畯之觀饁。可見考勤警惰之意。毋謂民人之自趍生業。而不加興起。亦毋謂蓄儲之薄有餘嬴。而少忽勸課。使之躬行畎畝。殫誠蕫飭。且今喜雨周洽。慰滿三農。時哉時哉。可失可奪。蕫之或勤或慢。予其有賞有罰。噫。銍艾才畢。心腹誕敷。咨爾方伯居留之臣。體予躬率之至意。布告字牧之官。懋修警勸之政。俾有繼此屢豐之慶也事。自政院下諭于八道道臣兩都留守。
정조 5년 · 목
敎曰。都承旨詣 宗廟奉審以來。而勿入 殿內。其於 殿外雨漏處。詳審以來事分付。
정조 5년 · 강
命今日記過人。竝安徐。
정조 5년 · 강
拿處假引儀鄭瑀。
정조 5년 · 목
政院啓言。今日廳座移時。肅拜單子。連爲催促。而引儀無一人來待者。萬萬駭然。不可仍置。請推外無他罰。何以爲之。敎以。拿處。
정조 5년 · 강
命郊行反京動駕時。作門之制。許入不許入條件。令訓局兵曹。節該謄出。該房亦作笏記。
정조 5년 · 목
敎曰。俄聞知申言。予亦只認班次圖定式前事。意謂承史亦在許入中云爾。取見節目。無承史二字。但曰相連作門。依班次圖擧行云云。然則挾輦將事。無怪其然矣。且郊行及京動駕時行路。則定以作門之制。而惟其出入之際。迄無一定之式。或有只許兵判出入之時。或有竝與承史出入之時。此蓋由於渠輩。惟觀飭禁之稍弛與稍嚴。任自進退之故。當入者不入。不當入者攔入。大抵宿衛所之役設。豈樂爲之事也。三道作逆。古有是否。自罷此所之後。凡於動駕。略存防限。而尙多未備。自昨年幸行時。始定班次圖以頒。近侍之臣。莫如承宣。而該房外亦不得出入者。似或曰礙眼云云。此亦有不然。承旨不可以單身無牽而入。則有隸若吏之許多隨從矣。暮夜之時。雜沓之中。豈無疏虞之慮也。須看明義錄。海根非承旨之帶隸乎。然出入之或許或否。匪今斯今。則今日承宣之致訝。亦無足怪矣。俄因誤認。有所筵敎於兵判者。故更此敷示。仍令兵曹訓局知悉。闕外城外行路。則一依班次圖。無標信則該房外。無論內侍近侍。無得許入。道中御行幕或下輦時。承史依前許入。而行路駐輦。如有承旨入侍之命。則必待標信許入。至於兵判。則係是侍衛。雖於行路。依前不待標信出入。又若內閣諸臣各員。有御押牙牌。此無異標信。牙牌吏前導入來。則不必待標信許入。今玆定式詳備。如是申令之後。復有違禁。該大將不飭之失。事係師律。另加惕念擧行。以此備忘記中。許入不許入條件。令訓局兵曹。節該謄出。出給挾輦將官及兵郞。而該房亦作笏記。常常考閱。亦於擧動時持去事。知悉。
정조 5년 · 강
命禁衛大將李敬懋記過。
정조 5년 · 목
敎曰。槍劍軍郊外及京內侵夜動駕時。有三行攔後之事。而至於出入。姑不定式。自前傳關。亦無指揮。該大將若有動念之意。早卽相議該曹。以定劃一之制。事理當然。而該大將果能念及於此乎。以今日事言之。班次圖外人員。槍劍將始許出入。中忽防塞。末乃洞開作門。寧有如許紀律。初何無法而禁。末又何無令而開乎。該把摠哨官事。萬萬駭然。此則當有別般處分。身爲該營大將。凡係扈駕或宿衛之事。靡小靡大。義當殫竭。而亦宜不敢自擅。問于兵判可也。稟于筵中可也。今忽反是。事係防限事。詬責將官之不已。至於汰除。有若爲承宣立幟者然。抑亦爲承宣雪恥而然乎。無是二者。則又有一大罪。本事關係何如。則如無登筵之便。草記亦何不可。而汲汲於除汰。不念輦後疏虞之慮。其委節不可不嚴問。以勵頹綱。以存師律。明日適値試射。禁衛大將李敬懋。記過待令。
정조 5년 · 강
內閣提學兪彥鎬上疏辭職。賜批。
정조 5년 · 목
疏略曰。伏以。臣受恩如天。負罪如山。譴削之命。非罰伊榮寵。曾未幾何。特降甄敍。授臣內閣前任。促臣上來行公。此豈罪累賤臣夢寐之所思。始辭敎文之代撰。終至政牌之屢違。顚錯之失。內省而多疚。我聖上拂拭而全保之者。靡遺餘力。昨年寵擢。今日恩敍。是臣再生之會也。宜卽趍謝天陛。而滓穢之賤踪。無由冒進。伏乞削臣見帶之職。批以。不欲撰敎文。不赴政牌。予實誤卿。人孰不知。卿其勿辭。上來肅命。
정조 5년 · 목
予曰。丁卯年日記考見乎。有防曰。俄與在院承旨。相爲考閱。而終無施賞傳敎。而所取見其時謄錄。則只有入參耆民輩各加一資之事矣。予曰。向者適披見丁卯 觀刈時日記。則有 觀刈後。過五六日後施賞傳敎。在院承旨考入事分付。
정조 5년 · 강
先農壇攝行祭初獻官以下。觀刈時各差備。施賞有差。
정조 5년 · 목
敎曰。初獻官右議政李徽之。廏馬一匹賜給。亞獻官漢城判尹金魯鎭。熟馬一匹賜給。終獻官副司直李享[亨:I-PERSON]逵。半熟馬一匹賜給。薦俎官兵曹參議李養鼎。兒馬一匹賜給。典祀官奉常僉正石宗克。壇上執禮副司果申致權。壇下執禮宗簿正金東淵。大祝官兵曹正郞洪文泳。祝史軍資監判官兪駿柱。戶曹佐郞趙翼鉉。齋郞司僕主簿魚用元。平市直長李鼎烈。各加一資資。窮者代加。捧俎官工曹佐郞禮源。敦寧主簿趙漢鎭。主簿沈銈。內贍奉事崔在修。濟用奉事尹元東。長興奉事金在淳。掌牲令金華儉。協律郞李普中。贊者崔珽。謁者崔鳳民。贊引金載道。各不粧弓一張賜給。觀刈時耕耤使戶曹判書鄭尙淳。禮儀使禮曹判書鄭民始。傳敎官都承旨嚴璹。麥箱奉進官都承旨嚴璹。左承旨徐有防。各半熟馬一匹賜給。執事耤田令奉常僉正石宗克。捧麥箱官奉常正趙思忠。各兒馬一匹賜給。督視官奉常判官孫碩周。主簿文躍淵。協律郞朴聖泰。通禮任濟遠。贊儀洪昌源。引儀李衡弼。東西唱引儀任藗任希澤。各加一資。資窮者兒馬一匹賜給。參考 先朝丁卯年例施賞。以此捧傳旨。○又敎曰。觀刈時入參耆民。一依丁卯年例。各加一資。○又敎曰。觀刈時挾侍中官金德九方得賢。各半熟馬帖一隻。依例賜給。○又敎曰。京畿監司李鎭衡。半熟馬一匹。邑令楊州牧使金頤柱。兒馬一匹。竝參酌前例賜給。
정조 5년 · 강
勘放時囚金福[復:I-PERSON]源等。
정조 5년 · 목
禁府啓言。金福[復:I-PERSON]源照律。杖一百收贖。徒三四年定配。請還發配所。敎以。如有議。減一等。又啓言。尹夔欽杖一百收贖。告身盡行追奪。請放送。敎以。如有功議。各減一等。
정조 5년 · 강
金吾。以朴光迪卽其地楚山府定配押送啓。
정조 5년 · 강
召見藥房都提調鄭弘淳。提調洪樂性于誠正閣。